โฆษก ศบค. ระบุ พบผู้ติดเชื้อเพิ่ม 11 คน ซึ่งทั้งหมดกลับจากต่างประเทศและอยู่ในศูนย์กักกันของรัฐบาล
โฆษก ศบค. ระบุ พบผู้ติดเชื้อเพิ่ม 11 คน ซึ่งทั้งหมดกลับจากต่างประเทศและอยู่ในศูนย์กักกันของรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด19 ว่า วันนี้มีผู้ติดเชื้อเพิ่ม 11 คน รวมมีผู้ป่วยสะสม 3,065 คน หายป่วยเพิ่ม 14 คน รวมหายป่วยแล้ว 2,945 คน อยู่ระหว่างการรักษา 63 คน และไม่มีผู้เสียชีวิตเพิ่ม รวมผู้เสียชีวิตสะสมอยู่ที่ 57 คน สำหรับผู้ที่ติดเชื้อเพิ่ม 11 คน เป็นคนไทยที่เดินทางกลับจากต่างประเทศ และอยู่ในศูนย์กักกันของรัฐบาลทั้งหมด ยังไม่พบผู้ติดเชื้อภายในประเทศ โดยผู้ติดเชื้อ 11 คนแบ่งเป็น 3 กลุ่ม กลุ่มแรก เป็นหญิง อายุ 32 ปี นักท่องเที่ยวเดินทางกลับจากประเทศอินเดีย เข้าพักที่โรงแรมจังหวัดสมุทรปราการ เมื่อวันที่ 22 พฤษภาคม ตรวจพบเชื้อ วันที่ 25 พฤษภาคม แต่ยังไม่มีอาการ //กลุ่มที่ 2 เดินทางกลับจากประเทศกาตาร์ เป็นชาย 5 คน อายุระหว่าง 27-37 ปี ทำงานในร้านนวด และหญิง 1 คน อายุ 52 ปี ทำงานเป็นแม่บ้าน ผลการตรวจเชื้อ 3 รายไม่มีอาการ //และกลุ่มสุดท้าย เป็นชาย 4 คน เดินทางกลับจากประเทศคูเวต ทำงานที่แคมป์ของบริษัทต่างชาติ เข้าพักที่โรงแรมในกรุงเทพฯ ทุกรายมีอาการไข้ปวดศีรษะ จมูกไม่ได้กลิ่น            สำหรับคนไทยที่เดินทางกลับจากต่างประเทศและจะถึงประเทศไทยวันนี้มีจำนวน 400 คน จากออสเตรเลีย 260 คน จากสหรัฐอเมริกาผ่านเกาหลีใต้ 100 คน และจากเวียดนาม 40 คน //ส่วนพรุ่งนี้จะมีคนไทยเดินทางกลับจากต่างประเทศ 399 คน จากตุรกีและจอร์เจีย 217 คน ฝรั่งเศส 27 คน สิงคโปร์ 35 คน เมียนมา 65 คน และเกาหลีใต้ 55 คน                    อย่างไรก็ตาม แม้ขณะนี้จะไม่มีผู้ติดเชื้อในประเทศ และส่วนใหญ่ผู้ติดเชื้อจะเดินทางกลับจากต่างประเทศทั้งสิ้น แต่ก็ไม่ควรประมาทเพราะจากสถิติผู้ติดเชื้อจากต่างประเทศมีเพียง ร้อยละ 20.26 ขณะที่ผู้ติดเชื้อภายในประเทศ มีจำนวนถึง ร้อยละ 80 /ส่วนมาตรการผ่อนคลาย ระยะที่ 3 ที่มีข่าวว่ากิจการที่มีความเสี่ยงสูงที่จะผ่อนคลายใน ระยะที่ 4 จะกลับมาเปิดกิจการในระยะที่ 3 ด้วย นพ.ทวีศิลป์ ยืนยันว่า ยังไม่มีข้อสรุปการผ่อนคลาย ระยะที่ 3 ต้องรอความชัดเจนพรุ่งนี้ แต่มีแนวโน้มว่าจะลดเวลาเคอร์ฟิวลง ทั้งนี้หากกิจการที่มีความเสี่ยงสูงเสนอตัวเข้ามาประชาชนก็จะต้องยอมรับความเสี่ยงด้วย โดยกิจการที่จะเปิดในระยะที่ 3 จะต้องลงทะเบียนในแอพพลิเคชั่นไทยชนะ เช่นเดียวกับผู้ใช้บริการจะต้องโหลด application ไทยชนะ เพื่อเช็คอินด้วย โดยจะมีเจ้าหน้าที่คอยติดตามเป็นระยะ เพื่อป้องกันความเสี่ยงการติดเชื้อที่จะเกิดขึ้น ของฝากเตือนประชาชนอย่าประมาท และให้สวมหน้ากากอนามัยทุกครั้งเมื่อออกจากบ้าน รวมถึงล้างมือด้วยเจลแอลกอฮอล์บ่อยๆ ป้องกันความเสี่ยง